# אשר ידלין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אשר ידלין (נולד ב-1932) עסקן פוליטי, מבכירי תנועת העבודה, אשר שימש בתפקידים בכירים במנגנון הציבורי, הורשע בפלילים וסימל לדעת רבים את שקיעתה של מפלגת העבודה.

## [עריכה] ביוגרפיה

#### [עריכה] דרכו אל הצמרת

אשר ידלין נולד בראשון לציון ב-1932 ולמד בגימנסיה הרצליה. שימש כשליח תנועת הנוער "הבונים" בארצות הברית ונמנה עם מייסדי קיבוץ חמדיה.

עם נישואיו לדליה גולומב, בתו של אליהו גולומב ואחייניתו של משה שרת, הצטרף ידלין ל"משפחת האצולה" של תנועת העבודה, והחל לפעול בקרב הקבוצה שנקראה "צעירי מפא"י". הוא מונה לתפקיד מזכיר התנועה המאוחדת וכן כחבר בוועדה המרכזת של ההסתדרות.

בשנות ה-60 מונה כמזכ"ל חברת העובדים, הגוף הכלכלי החזק של ההסתדרות, שאיגד בתוכו את כל מפעליה. בתקופתו עברה החברה רה-ארגון ועברה מהפסד לרווח. כאשר ניסה יצחק בן אהרן לשתף את העובדים בניהול החברה, עמד ידלין מולו וגייס את ראשי המפעלים ההסתדרותיים למנוע את המהלך.

ב-1974 מונה לתפקיד מנכ"ל קופת חולים הכללית של ההסתדרות. בתקופת ניהולו הוכפל מספר המיטות בבתי חולים ונפתחו מחלקות חדשות, ומרפאות הישנות שופצו או עברו למבנים חדשים. הצלחותיו חיזקו את מעמדו בתנועה ורבים ראו בו את המיועד להיות שר האוצר.

ב-1976 החליטו ראש הממשלה יצחק רבין ושר האוצר יהושע רבינוביץ למנות את אשר ידלין לתפקיד נגיד בנק ישראל – התפקיד הציבורי הנחשב לבכיר ביותר בכלכלה הישראלית.

#### [עריכה] פרשת השוחד

  ערך מורחב – פרשת ידלין

בחודש אוקטובר 1976, יומיים לפני מינויו לתפקיד, נעצר ידלין, והורשע על פי הודאתו בקבלת שוחד וטובות הנאה. הוא נדון לחמש שנות מאסר, שאותן ריצה בכלא רמלה ובכלא מעשיהו.

#### [עריכה] לאחר ריצוי המאסר

בשנת 1981 השתחרר ידלין מהכלא. הוא פרסם את ספרו "עדות", ובו תולדות חייו וגרסתו למסכת האירועים. בספרו זה תיאר את דרכה של המפלגה שבה היה חבר, וכדבריו זהו "איננו סיפורו של אשר ידלין בלבד. זהו סיפור הסתאבותה של החברה הישראלית ושל תנועת העבודה". על פי גרסתו, "חברי בגדו בי והפקירו אותי כטרף קל לציבור ולמערכת המשטרתית והמשפטית". לדבריו הוא היה קורבן של מערכת מושחתת שהקריבה את ראשו כדי להציל את המערכת המסואבת ממילא.

במהלך מאסרו התגרש מדליה אשתו והתחתן עם עורכת הדין טליה לבני, שהייתה ידועתו בציבור. לאחר שחרורו ירד לארצות הברית והתגרש גם מלבני. אחרי 20 שנה שבהן עסק בייעוץ כלכלי, שב לארץ והתגורר בתל אביב.

## [עריכה] קשורים חיצוניים

- ספרו של אשר ידלין "עדות"

מקור: http://he.wikipedia.org../../../%D7%90/%D7%A9/%D7%A8/%D7%90%D7%A9%D7%A8_%D7%99%D7%93%D7%9C%D7%99%D7%9F.html

קטגוריות: פעילים פוליטיים ישראלים | עברייני צווארון לבן ישראלים | אישי ציבור ישראלים שהורשעו בדין

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש